stanford-oval/wikipedia huggingface dataset:
אדם לוין
הערות שוליים

↑  אף על פי שלא ערך בר מצווה, החליט לוין לערוך אירוע ברית מילה באולמי ״הנסיכה״ שבצפון הארץ בשנת 2003. Paul Lester. "I was much more into the Beatles than barmitzvahs". The Jewish Chronicle. February 11, 2011 (הקישור אינו פעיל, נובמבר 2024)
↑  Jonah Hill Officiated Adam Levine’s Wedding And Left 30 Minutes Later.  HuffPost Lifestyle. August 19, 2016
↑  Adam Levine Net Worth, באתר CelebrityNetWorth
↑  Adam Levine Net Worth, באתר Bankrate
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| מארון 5 |
| --- | --- | --- |
| אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון | אדם לוין • ג'יימס ולנטיין • ג'סי קרמייקל • מייקל מאדן • מאט פליין • פי ג'י מורטון |  |
| אלבומים | Songs About Jane‏ • It Won't Be Soon Before Long‏ • Hands All Over‏ • Overexposed‏ • V • Red Pill Blues |  |
| מיני אלבומים | iTunes Session‏ • Holiday Gift |  |
| אלבומי לייב | 1.22.03.Acoustic‏ • Live – Friday the 13th‏ • Live from SoHo‏ • Live from Le Cabaret |  |
| אלבומי אוסף | The B-Side Collection‏ • Call and Response: The Remix Album‏ • Singles |  |
| מארון 5 - סינגלים |
| --- | --- | --- |
| Songs About Jane | Harder to Breathe‏ • This Love‏ • She Will Be Loved‏ • Sunday Morning‏ • ‏Must Get Out |  |
| It Won't Be Soon Before Long | Makes Me Wonder‏ • Wake Up Call‏ • Won't Go Home Without You‏ • If I Never See Your Face Again‏ • Goodnight Goodnight |  |
| Hands All Over | Misery‏ • Give a Little More‏ • Never Gonna Leave This Bed‏ • Moves Like Jagger |  |
| Overexposed | Payphone‏ • One More Night‏ • Daylight‏ • Love Somebody |  |
| V | Maps‏ • Animals‏ • Sugar‏ • This Summer's Gonna Hurt like a Motherfucker‏ • Feelings |  |
| Red Pill Blues | Don't Wanna Know‏ • Cold‏ • What Lovers Do‏ • Wait‏ • Girls Like You |  |
| סינגלים אחרים | Beautiful Mistakes |  |
| --- | --- |
בקרת זהויות :  PLWABN: 9812430511705606  BIBSYS: 10003034  BNE: XX5815715  BnF: cb16608655w (data)  GND: 13543520X  ISNI: 0000 0001 1448 3988  LCCN: no2006013632  MusicBrainz: a1421d73-1a21-484b-97ad-77c9a5676daf  NKC: xx0201506  NLA: 61458404  NLK: KAC2020P8266  NTA: 416828817  SUDOC: 226676285  Trove: 1822301  VIAF: 76062801   WorldCat (עם VIAF): 76062801
יעקב מכיר את הכותונת המגואלת בדם של בנו יוסף

| --- | --- |

 מידע כללי
 צייר:  פלגרי קלבה 
 תאריך יצירה:  1842 
 טכניקה וחומרים:  קנבס, צבע שמן 
 ממדים בס"מ
 רוחב:  136 ס״מ 
 גובה:  99 ס״מ 
 נתונים על היצירה
 מיקום:  Girona Museum of Art
 
יעקב מכיר את הכותונת המגואלת בדם של בנו יוסף הוא ציור שמן שנוצר ברומא על ידי הצייר הברצלונאי פלגרי קלבה בשנת 1842, וכיום מוצג במוזיאון האמנות של ז'ירונה. זהו דוגמה מייצגת לנצרנות (אנ') הקטלאנית, שבה ניכרת השפעתם של אמנים כגון פרידריך אוברבק ופטר פון קורנליוס. הציור נרכש על ידי המוזיאון בסוף שנת 2010 מגרמניה ושולב באוסף הקבוע של המוזיאון.
קומפוזיציה

היצירה מציגה את הקטע המקראי שבו אחי יוסף מכרו אותו לעבדות וניסו לגרום לאביהם יעקב, להאמין שבנם מת.
לא וַיִּקְחוּ, אֶת-כְּתֹנֶת יוֹסֵף; וַיִּשְׁחֲטוּ שְׂעִיר עִזִּים, וַיִּטְבְּלוּ אֶת-הַכֻּתֹּנֶת בַּדָּם.  לב וַיְשַׁלְּחוּ אֶת-כְּתֹנֶת הַפַּסִּים, וַיָּבִיאוּ אֶל-אֲבִיהֶם, וַיֹּאמְרוּ, זֹאת מָצָאנוּ:  הַכֶּר-נָא, הַכְּתֹנֶת בִּנְךָ הִוא--אִם-לֹא.  לג וַיַּכִּירָהּ וַיֹּאמֶר כְּתֹנֶת בְּנִי, חַיָּה רָעָה אֲכָלָתְהוּ; טָרֹף טֹרַף, יוֹסֵף.  לד וַיִּקְרַע יַעֲקֹב שִׂמְלֹתָיו, וַיָּשֶׂם שַׂק בְּמָתְנָיו; וַיִּתְאַבֵּל עַל-בְּנוֹ, יָמִים רַבִּים.  לה וַיָּקֻמוּ כָל-בָּנָיו וְכָל-בְּנֹתָיו לְנַחֲמוֹ, וַיְמָאֵן לְהִתְנַחֵם, וַיֹּאמֶר, כִּי-אֵרֵד אֶל-בְּנִי אָבֵל שְׁאֹלָה; וַיֵּבְךְּ אֹתוֹ, אָבִיו.
הציור חתום "P.Clavé F. Roma. 1842" ונרשם במוזיאון תחת מספר 137.025, כחלק מהאוסף של ממשלת קטלוניה. זוהי יצירה מתקופת הפעילות המוקדמת של קלבה ברומא, לאחר שסיים את לימודיו כסטודנט במימון ציבורי. הצייר מנסה, תוך שמירה על עקרונות הנצרנות ששלטו באותה תקופה, להגדיר מחדש את הציור הנוצרי על ידי חידוש השיח הבארוקי, תוך אימוץ דגמים של אמנים "פרימיטיביים" כגון ג'וטו די בונדונה או רפאל.
נושא הציור תואם להזמנה הציבורית הראשונה שקיבלו ציירי הזרם הנצרני, בה השתתפו אמנים כגון אוברבק או פיליפ פייט, לצורך עיטור בית ברתולדי בפרסקאות המתארים את חיי יוסף, אשר כיום מוצגים בגלריה הלאומית הישנה בברלין. לפי פרסום של מוזיאון האמנות של ז'ירונה, ייתכן כי ציור זה היה ניסיון של האמן להפגין את כישוריו הטכניים, תוך עיסוק בנושא נדיר יחסית אך בעל משמעות מיוחדת לנצרנים.
הערות שוליים

↑  E.V., Un Pelegrí a l'MD'A El Punt, 31/12/2010. נבדק ב-08/01/2010.
יעקב מכיר את הכותונת המגואלת בדם של בנו יוסף, ציור פרסקו מאת פרידריך וילהלם שאדו העוסק באותו נושא.
Unga & fria

| --- | --- |

 סינגל בביצוע פרקן סנוסק
 יצא לאור:  10 בפברואר 2024
 שפה:  שוודית
 אורך:  3:02
 חברת תקליטים:  אייקוניק מיוזיק
 כתיבה:  שרה ריאן, פרקן סנוסק
 לחן:  פרקן סנוסק, SaRaha 
 הפקה:  פרקן סנוסק
 
"Unga & fria" (בתרגום חופשי לעברית: "צעירה & חופשייה") הוא סינגל שהוקלט על ידי הזמרת השוודית פרקן סנוסק. הוא יצא לאור ב-10 בפברואר 2024 בהוצאת חברת התקליטים אייקוניק מיוזיק, כסינגל שלא מתוך אלבום אולפן.
השיר הגיע למקום הראשון במצעד הסינגלים השוודי, "סוורייטופליסטן".
רקע וכתיבה

השיר נכתב על ידי המבצעת עם שרה ריאן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור ה-16.8 מיליון השמעות.
ב-1 בדצמבר 2023 אישר תאגיד השידור השוודי כי סנוסק עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "Unga & fria".‏ היא התחרתה במקצה השני, שנערך ב-10 בפברואר 2024 בגטבורג. בסיום סבב ההצבעה השני דורגה במקום השלישי, והעפילה לשלב גלגל ההצלה. הוא נערך ב-2 במרץ, ובהתאם להצבעת הקהל דורגה במקום השלישי, והודחה מהתחרות.
וידאו קליפ

לשיר לא פורסם וידאו קליפ רשמי אך ב-10 בפברואר 2024 הועלה לערוץ היוטיוב של סנוסק קטע אודיו רשמי שלו. נכון למרץ 2025 עומד מונה הצפיות של הקליפ על כ-707 אלף צפיות.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  שוודיה | סוורייטופליסטן | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 בפברואר 2024 | הזרמת מוזיקה • הורדה דיגיטלית | אייקוניק רקורדס |  |
הערות שוליים

↑  Unga & fria, ספוטיפיי
↑  Van Waarden, Franciska (2023-11-01). "Sweden: Melodifestivalen 2024 Participants Revealed on December 1st". Eurovoix (באנגלית בריטית). נבדק ב-2023-11-01.
↑  "The 30 artists competing in Sweden's Melodifestivalen 2024". Eurovision.tv. European Broadcasting Union (EBU). 2023-12-01. נבדק ב-2023-12-01.
↑  "Melodifestivalen 2024 - Deltävling 2: Göteborg". Mellopedia (בשוודית). SVT. נבדק ב-2024-02-10.
↑  "Melodifestivalen 2024 - Finalkvalet". Mellopedia (בשוודית). SVT. נבדק ב-2024-02-04.
↑   Unga & fria, סרטון  באתר יוטיוב
↑  "Veckolista Singlar, vecka 8". Sverigetopplistan. נבדק ב-1 במרץ 2024. {{cite web}}:  (עזרה)
↑  Unga & fria - Single, אפל מיוזיק
| --- | --- |
בקרת זהויות :  MusicBrainz work: 50a5b93c-a3a6-4b74-b74d-044fa351ad28
סארה בנת יוסף אל-אמירי

| --- | --- |

 לידה:  1987 (בת 38 בערך) איחוד האמירויות הערביות
 מדינה:  איחוד האמירויות הערביות איחוד האמירויות הערביות
 השכלה:  תואר שני בהנדסת מחשבים, אווירונאוטיקה וחלל מטעם American University of Sharjah
 תפקיד:  Minister of State for Advanced Technology (19 באוקטובר 2017) 
 פרסים והוקרה:  100 נשים (BBC) (2020) 
 
סארה בנת יוסף אל-אמירי (בערבית: سارة بنت يوسف الأميري, נולדה באיחוד האמירויות בשנת 1987) היא שרה לטכנולוגיות מתקדמות במשרד התעשייה והטכנולוגיה המתקדמת בממשלת איחוד האמירויות הערביות, יו"ר סוכנות החלל של איחוד האמירויות ומועצת המדענים של איחוד האמירויות הערביות וסגנית מנהל הפרויקטים של משימת תקוות מאדים באיחוד האמירויות.
ראשית חייה וחינוך

אל-אמירי נולדה באיחוד האמירויות הערביות בשנת 1987. היא למדה מדעי המחשב באוניברסיטה האמריקאית של שארג'ה(אנ'), ובעלת תואר ראשון ושני. היא התעניינה מגיל צעיר בהנדסת תעופה וחלל אבל גדלה בתקופה שבה לאיחוד האמירויות הערביות לא הייתה תוכנית חלל.
מחקר וקריירה

אל-אמירי החלה את הקריירה שלה במכון האמירויות למדע וטכנולוגיות מתקדמות (אנ'), בו עבדה בפרויקטים על הלוויינים DubaiSat-1 ו־DubaiSat-2. ב-2018 היא מונתה ליו"ר מועצת איחוד האמירויות למהפכה התעשייתית הרביעית. בשנת 2016 כהנה בתפקיד ראש מועצת המדענים של האמירויות.
בשנת 2016 היא הובילה את פרויקט המדעי של איחוד האמירויות משימת תקווה מאדים, הופ. הפרויקט בוצע בשותפות עם אוניברסיטת קולורדו בולדר, אוניברסיטת קליפורניה, ברקלי ואוניברסיטת אריזונה סטייט. בנובמבר 2017 היא הייתה נציגת האמירויות הראשונה שהרצאתה בתוכנית TED הבינלאומית במסגרת Dubai Salon על משימת Hope Mars בלואיזיאנה. חללית המשימה שוגרה ביולי 2020 והגיעה למאדים בפברואר 2021 ביום השנה ה-50 לאיחוד האמירויות הערביות. בשנת 2015, הפורום הכלכלי העולמי כיבד אותה כאחת מ-50 המדעניות הצעירות על תרומתה למדע, טכנולוגיה והנדסה בפורום הכלכלי העולמי.
באוקטובר 2017 מונתה אמירי לשרה למדעים מתקדמים בקבינט של איחוד האמירויות. במאמץ להגביר את שיתוף הפעולה המדעי העולמי, אל אמירי סיירה במוסדות מדעיים בארצות הברית בנובמבר 2017. היא הייתה ברשימת 100 הנשים של ה-BBC שהוכרזה ב-23 בנובמבר 2020. בפברואר 2021 היא נבחרה לרשימת העיתון טיים להיות בין 100 האנשים המשפיעים ביותר לשנת 2021.
ראו גם

איחוד האמירויות הערביות
הערות שוליים

↑  Kayhan Life, Who’s Leading the UAE’s Mission to Mars? The Iranian-Born Scientist Sarah Al Amiri, KAYHAN LIFE, ‏2020-07-29 (באנגלית אמריקאית)
↑  August 2020, Meghan Bartels 18. "UAE's Hope Mars orbiter nails first big maneuver in deep space". Space.com (באנגלית). נבדק ב-2020-08-27.
↑  "من هي الوزيرة سارة الأميري لمحات من حياة مهندسة"الأمل"". Thaqfny. 20 ביולי 2020. נבדק ב-2020-08-03. {{cite web}}:  (עזרה)
↑  "Meet the nine female ministers in the UAE's current cabinet". Emirates Woman (באנגלית אמריקאית). 2018-02-15. נבדק ב-2018-06-27.
1 2  Members Of The Cabinet, uaecabinet.ae
↑  "View Content". www.ausalumni.ae (באנגלית). נבדק ב-2018-06-27.
1 2 3  מאמר Q&A: The 29-year-old woman who’s lead scientist for the UAE’s Mars mission
↑  "Sarah Al Amiri | The First UAE Synchrotron User Meeting". www.aesua.org (באנגלית אמריקאית). 22 בספטמבר 2016. נבדק ב-2018-06-27. {{cite web}}:  (עזרה)
↑  News, Samir Salama, Jumana Khamis, Mary Achkhanian, Gulf (2017-10-19). "New UAE ministers aim to excel". GulfNews. נבדק ב-2018-06-27.
↑  Al Amiri, 29, to head UAE Council of Scientists, gulfnews.com (באנגלית)
↑  באתר weforum.org
↑  "Arabian Aerospace - Living in the city...on Mars". www.arabianaerospace.aero. נבדק ב-2018-06-27.
↑  "UAE and Indian scientists to discuss nano satellites and Mars mission plans". The National (באנגלית). נבדק ב-2018-06-27.
↑  "TEDxDubai". TEDxDubai (באנגלית). נבדק ב-2018-06-27.
↑  TEDx Talks (2017-01-23), A Mars Mission of HOPE | Sarah Amiri | TEDxDubaiSalon, נבדק ב-2018-06-27
↑  Simpson, Leah. "The First Emirati to Speak on a Global TED Stage Is a Woman". POPSUGAR Middle East Love (באנגלית). נבדק ב-2018-06-30.
↑  "UAE Mulls Life after Oil--and on Mars". Scientific American (באנגלית). נבדק ב-2018-06-27.
↑  "Authors". World Economic Forum. נבדק ב-2018-06-27.
↑  "Members Of The Cabinet". uaecabinet.ae (באנגלית). נבדק ב-2018-06-27.
↑  "Sarah Amiri of UAE Mars Mission appointed Science Minister by Mohammad Bin Rashid".
↑  Staff Report (2016-02-11). "Al Amiri, 29, to head UAE Council of Scientists". GulfNews. נבדק ב-2018-06-27.
↑  "BBC 100 Women 2020: Who is on the list this year?". BBC News (באנגלית בריטית). 2020-11-23. נבדק ב-2020-11-23.
↑  "2021 TIME100 NEXT Sarah Al Amiri". Time News.
שושנונים

| שושנונים |
| --- | --- |
 שושנון כתום מזויף
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-שפתן
משפחה:: שוניתיים
תת־משפחה:: שושנונים
סוגים
 Amphiprion  Premnas
שם מדעי
 Amphiprioninae ‏אלן, 1975
תחום תפוצה


תנועות דג הליצן בשחייה
שושנון ים סופי
שושנון פסים כחולים
שושנון אלרדי
שׁוֹשַׁנּוּנים (שם מדעי: Amphiprioninae) היא תת-משפחה של דגים בעלי צבעים עזים ממשפחת השוניתיים. דגים ממשפחה זו מכונים גם דגי ליצן (באנגלית: Clownfish). השושנונים נפוצים בימים הטרופיים באזורי שוניות אלמוגים, וחיים בקשרי הדדיות עם שושנות ים.
קיימים שני סוגים של שושנונים: הסוג שׁוֹשַׁנּוּן (Amphiprion) והמין היחידי שושנון קוצני-לחי (Premnas biaculeatus).
כללי

דג השושנון חי בקבוצות הכוללות "זוג רבייה" (זכר ונקבה), ועוד בין 0 ל-4 זכרים שאינם מתרבים. בכל קבוצה קיימת היררכיה מעמדית הנקבעת על פי גודל הפרטים, כאשר הנקבה היא הגדולה ביותר, ובן זוגה הוא השני בגודל. שאר הזכרים שאינם מתרבים קטנים מהם אך גם הם מחולקים להיררכיה פנימית המבוססת על גודלם. אם מסיבה כלשהי הנקבה השולטת מתה, או מודחת על ידי הקבוצה, בן זוגה עובר תהליך של היפוך זוויג, משנה את מינו, והופך להיות הנקבה השולטת. את מקומו של הזכר שהפך לנקבה, תופס הזכר הגדול מבין קבוצת הזכרים שאינם מתרבים. תהליך שינוי המין או הפיכה לזכר פורה הוא חד סיטרי, כלומר זכר ששינה את מינו או הפך לפורה אינו יכול לחזור למצבו הקודם.
כללי > השושנון כדג אקווריום

השושנון מאוד פופולרי כדג נוי לאקווריום מים מלוחים, גם בשל יופיו וגם בשל הקלות היחסית בגידולו בהשוואה למינים אחרים של דגי מים מלוחים. את דג השושנון ניתן לגדל במיכלים מעל 35 ליטר בטמפרטורה 24–30 מעלות צלזיוס ובמליחות (ריכוז מלח) בין 1.018-1.026.
כללי > רבייה

לקראת הרבייה, הזכר מנקה משטח סלעי באזור מוגן, בקרבת השושנה, ומזמין אליו בתנועות חיזור את הנקבה. הנקבה מטילה את הביצים הנדבקות לסלע, הזכר מפרה את הביצים, ושני בני הזוג שומרים עליהן בקפדנות מפני אויבים פוטנציאליים, ודואגים לזרימת מים שוטפת כדי לספק לביצים שפע חמצן. זוג אחד מסוגל להטיל 4–6 פעמים בשנה כמה מאות ביצים בכל הטלה. לאחר 5–6 ימים בוקעות הפגיות (דגיגים) שגודלן כ-2 מ"מ. בשלב הראשוני לחייהם, מתפתחים בני המין בתוך להקות פלנקטון, אולם עם הגיעם לגודל של כ-10 מ"מ הם יוצאים לדרכם בחיפוש אחר שושנת ים שתשמש להם מקלט. פרטים שלא הצליחו למצוא את מבוקשם, עתידים להיטרף, בידי דגים גדולים.
מיון

תת-משפחה שושנונים (Amphiprioninae)
סוג שושנון (Amphiprion)
מין שושנון בואש כתום (Amphiprion akallopisos)
מין שושנון שונית המחסום (Amphiprion akindynos)
מין שושנון אלרדי (Amphiprion allardi)
מין Amphiprion barberi
מין שושנון ים סופי (Amphiprion bicinctus)
מין Amphiprion chagosensis
מין Amphiprion chrysogaster
מין שושנון פסים כחולים (Amphiprion chrysopterus)
מין Amphiprion clarkii
מין Amphiprion ephippium
מין Amphiprion frenatus
מין Amphiprion fuscocaudatus
מין שושנון פס רחב (Amphiprion latezonatus)
מין Amphiprion latifasciatus
מין שושנון מצנפת לבנה (Amphiprion leucokranos)
מין Amphiprion mccullochi
מין Amphiprion melanopus
מין Amphiprion nigripes
מין שושנון כתום מזויף (Amphiprion ocellaris)
מין Amphiprion omanensis
מין Amphiprion pacificus
מין שושנון פרקולה (Amphiprion percula)
מין Amphiprion perideraion
מין שושנון אוכפי (Amphiprion polymnus)
מין Amphiprion rubrocinctus
מין Amphiprion sandaracinos
מין Amphiprion sebae
מין Amphiprion thiellei
מין Amphiprion tricinctus
סוג ומין יחיד שושנון קוצני-לחי (Premnas biaculeatus)
השפעת הסרט מוצאים את נמו

דגי שושנון מהמין שושנון כתום מזויף מככבים בסרט "מוצאים את נמו" ובסרט ההמשך "מוצאים את דורי". ההופעה בסרט גררה אחריה תופעה עולמית של עלייה בביקוש לדג, וזו הביאה בתורה להקטנת תפוצתו בטבע ולהרס שוניות אלמוגים רבות. (אחת השיטות הנפוצות ללכידת דג זה היא על ידי פיזור רעל בשונית תוך פגיעה בשאר היצורים החיים בשונית). בנוסף, בגרסתו העברית של הסרט, המושג ״דג ליצן״ הוטבע בידי מתרגמת ומביימת דיבוב הסרט, שפרירה זכאי.
כמה מהמינים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
כמה מהמינים > שושנון בואש כתום

שם מדעי: (Amphiprion akallopisos)
תיאור: צבע כתום, עם פס לבן לאורך הגב מחוטם ועד זנב. דומה מאוד ל"ליצן צהוב". שקט וביישן, שוחה רוב הזמן ליד השושנה המארחת, ואינו מתרחק ממנה.
תפוצה: האוקיינוס ההודי, מערב האוקיינוס השקט, מדגסקר, מזרח אפריקה, איי אנדמן וניקובר, ארכיפלג קומורו, אלף האיים ואיי סיישל.
גודל: עד 10 ס"מ.
אופי: שקט.
כמה מהמינים > שושנון מצנפת לבנה

שם מדעי: (Amphiprion leucokranos)
תיאור: צבע כתום, מצנפת לבנה מעטרת את הראש, ופס לבן ממוקם מאחורי כל עין.
תפוצה: האוקיינוס השקט, איי מאנוס, פפואה גינאה החדשה, איי שלמה, בריטניה החדשה
גודל: עד 8 ס"מ.
אופי: נוטה לתוקפנות.
כמה מהמינים > שושנון פס רחב (שושנון כחול שפתיים)

שם מדעי: (Amphiprion latezonatus)
תיאור: צבע חום כהה, שלושה פסים לבנים רחבים אנכיים על הגוף
מקור: מערב האוקיינוס השקט, אוסטרליה.
גודל: עד 15 ס"מ.
אופי:בדרך כלל שקט, בבגרותו נעשה טריטוריאלי ויותר תוקפני.
כמה מהמינים > שושנון שונית המחסום

שם מדעי: (Amphiprion akindynos)
תיאור: צבע חום עם שני פסים לבנים אנכיים המעוטרים בסיומת לבנה. הפס הראשון ממוקם בראשו של הדג, והפס השני חוצה את גופו במרכזו של הסנפיר הגבי.
מקור: האוקיינוס השקט המערבי, איי לויאלטי, ניו סאות' ויילס, קלדוניה החדשה ושונית המחסום הגדולה (מכאן בא שמו של הדג).
גודל: עד 12 ס"מ.
אופי: קשוח.
כמה מהמינים > שושנון פסים כחולים

שם מדעי: (Amphiprion chrysopterus) נקרא גם "שושנון כתום סנפיר"
תיאור: צבע בין חום לשחור, שני פסים כחולים חוצים את הגוף במאונך. צבע הסנפיר נע בין כתום לצהוב.
מקור: האזורים הטרופיים במערב האוקיינוס השקט.
גודל: עד 16 ס"מ.
אופי: נוח.
כמה מהמינים > שושנון אלרדי

שם מדעי: (Amphiprion allardi)
תיאור: צבע חום צהבהב, עם שלושה פסים לבנים החוצים את הגוף במאונך. האחד מאחורי העין, השני במרכז הגוף והשלישי בבסיס הזנב.
מקור: מערב האוקיינוס ההודי, עד דרבן שבדרום אפריקה.
גודל: עד 12 ס"מ.
אופי: קשוח וטריטוריאלי.
כמה מהמינים > שושנון פרקולה

שם מדעי: (Amphiprion percula). כדי להבדילו מה"פרקולה המזויף", מכונה: "פרקולה אמיתי".
תיאור: צבע כתום, עם שלושה פסים לבנים, ליד הפס האמצעי שלו יש קו הפרדה שחור עבה, אשר יוצר צורת אוכף.
מקור: האוקיינוס השקט, האוקיינוס ההודי, מעל מערב אוסטרליה, מזרח אסיה ויפן.
גודל: עד 11 ס"מ.
אופי: רגוע אך תוקפני כלפי בני מינו.
לקריאה נוספת

ג'יימס פרוסק, ידידות מופלאה, נשיונל ג'יאוגרפיק ישראל, גיליון 140, ינואר 2010
מבנה ה-NBA

החלוקה לאזורים ולבתים. מערב:      הבית הצפון מערבי      הבית הדרום מערבי      הבית הפאסיפי; מזרח:      הבית האטלנטי      הבית המרכזי      הבית הדרום מזרחי. הריבועים במפה מציינים את מיקומן של הקבוצות.
מבנה ה-NBA הוא חלוקת הקבוצות בליגת ה-NBA, לפיה הליגה מתנהלת. בליגה יש בסך הכל 30 קבוצות המחולקות לשני אזורים (מזרח ומערב) בני שלושה בתים, כאשר בכל בית יש חמש קבוצות. כל קבוצה משחקת 4 פעמים נגד כל קבוצה המשתייכת לבית שלה, 3 או 4 פעמים נגד שאר הקבוצות מהאזור שלה ופעמיים נגד הקבוצות מהאזור האחר. בסיום העונה הסדירה עולות שש הקבוצות בעלות המאזן הטוב ביותר באזור לפלייאוף ה-NBA, וארבע הקבוצות הבאות מתמודדות בפלייאין על עוד שני מקומות בפלייאוף. המבנה הנוכחי פועל בליגה מאז עונת 2004/2005.
התנהלות כללית

כל אחד מאזורי ליגת ה-NBA (המערבי והמזרחי) כולל 15 קבוצות, המחולקות לשלושה בתים בני 5 קבוצות בכל אחד.
מאז 2006, שלוש זוכות הבתים (הקבוצות שסיימו במקום הראשון) והקבוצה שלא זכתה בעלת המאזן הטוב ביותר מדורגות במקומות 1–4 למשחקי הפלייאוף בהתאם להישגיהן, וכל הקבוצות הנותרות שהעפילו לפלייאוף ולא זכו בראשות הבית שלהן מדורגות במקומות 5–8. סדר זה מותיר את האפשרות שהמדורגת מספר 2 לא תהיה זוכת אחד הבתים. יתרון הביתיות בפלייאוף מושג על ידי מאזן הניצחונות וההפסדים של הקבוצות ולא על פי דירוגן, כך שאם הקבוצות המדורגות 4 ו-5 ייפגשו בסיבוב הפלייאוף והקבוצה המדורגת 5 תהיה בעלת מאזן טוב יותר, היא זו שתזכה ביתרון הביתיות בסדרה.
הסיבה למערך דירוג זה השנוי במחלוקת היא העובדה שקבוצה שאינה זוכת אחד הבתים יכולה להיות בעלת מאזן טוב יותר מזוכות של שני בתים, מה שיציב קבוצה שאינה זוכת בית בפקפוק. אם שלוש זוכות הבתים ידורגו במקומות 1–3 לפלייאוף, וכל הקבוצות שלא זכו מדורגות במקומות 4–8, ייתכן מצב שבו שתי הקבוצות שסיימו בשני המקומות הראשונים בכל האזור ייפגשו כבר בסיבוב הפלייאוף השני. מקרה כזה אירע במשחקי הפלייאוף ב-2006, כאשר סן אנטוניו ספרס ודאלאס מאבריקס (מהבית הדרום-מערבי) נפגשו אחת מול השנייה בסיבוב השני, בעוד שהמדורגת 3, זוכת הבית הצפון-מערבי דנוור נאגטס, השיגה מספר ניצחונות קטן יותר מאשר הקבוצות המדורגות במקומות 4, 5, 6 ו-7. הנהלת ליגת ה-NBA הציעה ואישרה את פורמט הליגה הנוכחי, שיבטיח את העובדה ששתי המדורגות הראשונות באזור לא יוכלו להיפגש מוקדם יותר מסיבוב הפלייאוף השלישי (הגמר של אותו אזור). הפלייאוף של כל אזור מחולק לשני סיבובים מוקדמים, וסיבוב אחד נוסף המהווה את גמר האזור, כאשר המנצחת בו תפגוש את זוכת פלייאוף האזור האחר בגמר ה-NBA להתמודדות על הזכייה באליפות הליגה. כל סדרות הפלייאוף נערכות בשיטת "הטוב מ-7", שבה הקבוצה שמגיעה ראשונה לארבעה ניצחונות מעפילה לסיבוב הבא.
מערך חלוקת הבתים הנוכחי בעונה הסדירה פועל מאז פתיחתה של עונת 2004/2005, כאשר שארלוט הורנטס החלה לשחק כקבוצת ה-NBA השלושים. בעקבות כך, הוכרחה ניו אורלינס הורנטס לעבור מהבית המרכזי שבמזרח אל הבית החדש שנוצר, הדרום-מערבי שבמערב.
בדומה לשאר הליגות המקצועיות בארצות הברית ובקנדה, היא מורכבת מקבוצות זכייניות קבועות ואין יורדות או עולות מליגות משנה. קבוצות שמסיימות במקומות האחרונים הן בעלות סיכוי גבוה יותר לזכות בהגרלה על הבחירות הראשונות בדראפט ה-NBA, מה שמעניק להן יתרון ואף גורם לאיבוד מחוזקן של קבוצות חלשות באופן מכוון לקראת סיום העונה. כלפי הנהלת ה-NBA והקומישנר אדם סילבר בפרט הוטחה ביקורת על השיטה.
מדי עונה מקיימת הליגה את אירוע סוף-שבוע האולסטאר ב-NBA.
מערב > הבית הצפון מערבי

הבית הצפון מערבי כולל את קבוצות דנוור נאגטס, מינסוטה טימברוולבס ויוטה ג'אז שהגיעו כולן מהבית המערב-תיכוני (שלא קיים כיום); ואת קבוצות פורטלנד טרייל בלייזרס ואוקלהומה סיטי ת'אנדר (לשעבר סיאטל סופרסוניקס) שהגיעו מהבית הפאסיפי. אלופת הבית בעונת החניכה שלו הייתה אוקלהומה סיטי. בהגרלת דראפט ה-NBA ‏2007, פורטלנד בלייזרס וסיאטל סופרסוניקס זכו בשתי הבחירות הראשונות, בהתאמה. פורטלנד בחרה את גרג אודן וסיאטל בחרה את קווין דוראנט, והדראפט סייע לחידוש היריבות בבית הצפון מערבי בין שתי הקבוצות.
| קבוצה | עיר | מדינה | אולם ביתי | שנת ייסוד |
| --- | --- | --- | --- | --- |
| אוקלהומה סיטי ת'אנדר | אוקלהומה סיטי | אוקלהומה | צ'ספיק אנרג'י ארנה | 1967 |
| דנוור נאגטס | דנוור | קולורדו | פפסי סנטר | 1967 |
| יוטה ג'אז | סולט לייק סיטי | יוטה | ויוינט סמארט הום ארנה | 1974 |
| מינסוטה טימברוולבס | מיניאפוליס | מינסוטה | טארגט סנטר | 1989 |
| פורטלנד טרייל בלייזרס | פורטלנד | אורגון | מודה סנטר | 1970 |
מערב > הבית הפסיפי

הבית הפסיפי כולל את קבוצות גולדן סטייט ווריורס, לוס אנג'לס קליפרס, לוס אנג'לס לייקרס, פיניקס סאנס וסקרמנטו קינגס. כל חמש הקבוצות היו בבית זה לפני שפורטלנד וסיאטל עברו לבית הצפון מערבי החדש. בניגוד לבתים אחרים, הבית הפסיפי הוא ותיק בליגה ופעיל מאז 1970.
| קבוצה | עיר | מדינה | אולם ביתי | שנת ייסוד |
| --- | --- | --- | --- | --- |
| לוס אנג'לס לייקרס | לוס אנג'לס | קליפורניה | קריפטו.קום ארנה | 1947 |
| לוס אנג'לס קליפרס | לוס אנג'לס | קליפורניה | אינטואיט דום | 1970 |
| גולדן סטייט ווריורס | סן פרנסיסקו | קליפורניה | צ'ייס סנטר | 1946 |
| סקרמנטו קינגס | סקרמנטו | קליפורניה | גולדן וואן סנטר | 1923 |
| פיניקס סאנס | פיניקס | אריזונה | טוקינג סטיק ריסורט ארנה | 1968 |
מערב > הבית הדרום מערבי

הבית הדרום מערבי כולל את הקבוצות דאלאס מאבריקס, יוסטון רוקטס, ממפיס גריזליס, וסן אנטוניו ספרס שבאות כולן מהבית המערב-תיכוני שלא קיים כיום, וניו אורלינס פליקנס באה מהבית המרכזי שבאזור המזרחי (ההורנטס חזרו כאשר הם שיחקו בשארלוט, והם אף שיחקו במשך עונה אחת בבית המערב-תיכוני). סן אנטוניו ספרס היא בעלת מספר הזכיות הגבוה ביותר בראשות הבית, לאחר שהיא עשתה זאת ברציפות בעונות 2004/2005 ו-2005/2006.
| קבוצה | עיר | מדינה | אולם ביתי | שנת ייסוד |
| --- | --- | --- | --- | --- |
| דאלאס מאבריקס | דאלאס | טקסס | אמריקן איירליינס סנטר | 1980 |
| יוסטון רוקטס | יוסטון | טקסס | טויוטה סנטר | 1967 |
| ממפיס גריזליס | ממפיס | טנסי | פדקס פורום | 1995 |
| ניו אורלינס פליקנס | ניו אורלינס | לואיזיאנה | סמות'י קינג סנטר | 2002 |
| סן אנטוניו ספרס | סן אנטוניו | טקסס | AT&T סנטר | 1967 |
מזרח > הבית האטלנטי

פילדלפיה 76', ניו יורק ניקס, ברוקלין נטס ובוסטון סלטיקס היו בין שבע הקבוצות בבית האטלנטי, לפני האיחוד שהביא את טורונטו ראפטורס לבית ושלח את מיאמי היט, אורלנדו מג'יק ווושינגטון ויזארדס לבית הדרום מזרחי החדש. הבית היה פעיל מאז המבנה הישן של ה-NBA ונוסד ב-1970, הזוכה הנוכחית היא טורונטו ראפטורס (2019) ובעלת הזכיות הרבות ביותר היא בוסטון סלטיקס (21 זכיות).
| קבוצה | עיר | מדינה | אולם ביתי | שנת ייסוד |
| --- | --- | --- | --- | --- |
| בוסטון סלטיקס | בוסטון | מסצ'וסטס | טי די גארדן | 1946 |
| ברוקלין נטס | ניו יורק | ניו יורק | ברקליס סנטר | 1967 |
| טורונטו ראפטורס | טורונטו | אונטריו, קנדה | סקוטיה בנק ארנה | 1995 |
| ניו יורק ניקס | ניו יורק | ניו יורק | מדיסון סקוור גארדן | 1946 |
| פילדלפיה 76' | פילדלפיה | פנסילבניה | וולס פארגו סנטר | 1946 |